Марлен Дытрых

**Марлен Дытрых** (, 27 сьнежня 1901 — 6 траўня 1992) — нямецкая і амэрыканская кінаакторка і сьпявачка.

## Біяграфія
Марыя Магдалена Дытрых нарадзілася 27 сьнежня 1901 у Шэнэбэргу, раёне Бэрліна, у сям’і афіцэра паліцыі Люі Эрыха Ота Дытрыха і яго жонкі Ёханы Фэльзынг. Да 1918 наведвае сярэднюю школу ў Бэрліне. Адначасна вучыцца гульні на скрыпцы ў прафэсара Дэсаў. У 1919—1921 займаецца музыкай у Ваймары ў прафэсара Робэрта Райца; у Бэрліне паступае ў акторскую школу Макса Райнхарта.

З 1922 выконвае дробныя ролі ў розных бэрлінскіх тэатрах; у тым жа годзе ўпершыню зьяўляецца на экране.

17 траўня 1923 выходзіць замуж за адміністратара кінавытворчасьці Рудольфа Зыбэра, у сьнежні 1924 у іх нараджаецца дачка Марыя. У 1925 Марлен аднаўляе працу ў тэатры і кіно. Яе заўважаюць крытыкі, завучы яе нямецкай Грэтай Гарбу. У 1928 першыя запісы песень на пласьцінкі разам з ансамблем рэвю *«Гэта лунае ў паветры»*. Праз год Джозаф фон Штэрнбэрг бачыць яе ў рэвю *«Два гальштукі»* і запрашае на ролю Лолы Лолы ў фільме «Блакітны анёл».

У лютым 1930 Марлен Дытрых падпісвае кантракт зь фірмай «Paramount Pictures» і 1 красавіка 1930, у дзень прэм’еры «Блакітнага анёла», пакідае Бэрлін.

Шэсьць фільмаў, якія яна здымае ў Галівудзе са Штэрнбэргам, прыносяць ёй сусьветную вядомасьць. «Д’ябал — гэта жанчына» (The Devil is a Woman, 1935) становіцца іх апошняй сумеснай працай. У 1939 Марлен Дытрых атрымлівае амэрыканскае грамадзянства. З сакавіка 1943 на працягу трох гадоў выступае з канцэртамі ў войсках.

З 1946 па 1951 зноў рэгулярна здымаецца ў кіно. Акрамя гэтага яна вядзе радыёперадачы і піша артыкулы ў гламурныя часопісы. У 1953 у Лас-Вэгасе пачынае новую пасьпяховую кар’еру сьпявачкі і канфэрансье. На экране Марлен Дытрых зьяўляецца ўсё радзей, пры гэтым сама выбірае ролі і здымаецца ў дробных сцэнах за вялікія грошы. У 1960 яна прыяжджае з гастролямі ў Заходнюю Нямеччыну, дзе ёй адмаўляюць у гасьціннасьці з прычыны яе пазыцыі ў пэрыяд Другой сусьветнай вайны. У 1963 зь велізарным посьпехам праходзяць яе канцэрты ў Маскве і Ленінградзе. У 1975 у выніку няшчаснага выпадку ў Аўстраліі (пералом шыйкі сьцягна) сканчае кар’еру.

Апошнія 13 гадоў свайго жыцьця Дытрых праводзіць у сваёй кватэры ў Парыжы, падтрымліваючы сувязь з вонкавым сьветам толькі пасродкам тэлефону. У 1979 у Нямеччыне выходзяць яе мэмуары. У 1982—1983 Максыміліян Шэль запісвае зь ёй на плёнку шматгадзіннае інтэрвію, якое выкарыстае затым у сваім дакумэнтальным фільме «Марлен».

Марлен Дытрых памерла 6 траўня 1992 у сваёй кватэры ў Парыжы — па афіцыйнай вэрсіі ў выніку парушэньня функцыі сэрца і нырак.

## Памяць
* 24 ліпеня 2008 году на хаце ў раёне Шэнэбэрг, у якім нарадзілася Марлен Дытрых, была ўсталяваная памятная дошка ў яе гонар.

## Фільмаграфія
* 1922 Такія мужчыны / *So sind die Männer*
* 1923 Трагедыя каханьня / *Tragödie der Liebe*
* 1923 Чалавек у дарозе / *Der Mensch am Wege*
* 1923 Скачок у жыцьцё / *Der Sprung ins Leben*
* 1926 Манон Леска / *Manon Lescaut*
* 1926 Дзюбары сёньня / *Eine Dubyrry von heute*
* 1926 Вышэй галаву, Чарлі! / *Kopf hoch, Charly!*
* 1926 Мадам не жадае дзяцей / *Madame wünscht keine Kinder*
* 1926 Жартаўнік / *Der Juxbaron*
* 1927 Яго найвялікшы зман / *Madame wünscht keine Kinder*
* 1927 Кафэ Электрык / *Café Electric*
* 1928 Прынцэса Олала / *Prinzessin Olala*
* 1928 Цэлую вашу руку, мадам / *Ich küsse Ihre Hand, Madame*
* 1929 Жанчына, па якой тужаць / *Die Frau, nach der man sich sehnt*
* 1929 Карабель страчаных / *Der Schiff der verlorenen Menschen*
* 1929 Небясьпекі шлюбнага пэрыяду / *Gefahren der Brautzeit*
* 1930 Блакітны анёл / *Der blaue Engel — *Лола Лола
* 1930 Марока / *Morocco — *Эмі Джолі
* 1931 Аганьбаваная / *Dishonored — *Мэры Калвэрэр
* 1932 Шанхайскі экспрэс / *Shanghai Express — *Магдален
* 1932 Бялявая Вэнэра / *Blonde Venus — *Хэлен Фарадэй
* 1933 Песьня песень / *Song of Songs — *Лілі Кжэпанэк
* 1934 Крывавая імпэратрыца / *The Scarlet Empress — *Кацярына II
* 1935 Д’ябал — гэта жанчына / *The Devil is a Woman — *Конча Пэрэз
* 1936 Жаданьне / *Desire — *Мадэлен дэ Бюпрэ
* 1936 Сад Алаха / *The Garden of Allah — *Даміні Энфільдэн
* 1937 Рыцар без дасьпехаў / *Knight Without Amour — *Герцагіня Алесандра Ўладзінава
* 1937 Анёл / *Angel — *Марыя 'Анёл' Бэйкер
* 1939 Дэстры зноў у сядле / *Destry Rides Again — *Фрэнчы
* 1940 Сем грэшнікаў / *Seven Sinners — *Біжу Блянш
* 1941 Полымя Новага Арлеана / *The Flame of New Orlean — *Герцагіня Клэр Лэдо
* 1941 Мужчынская энэргія / *Manpower — *Фэй Дуваль
* 1942 Так жадае лэдзі / *The Lady is Willing — *Элізабэт Мадэн
* 1942 Нягоднікі / *The Spoilers — *Шэры Малот
* 1942 Піцбург / *Pittsburg — *Джосі 'Ханкі' Вінтэрс
* 1944 Кісмэт / *Kismet — *Джаміла
* 1944 Сьледуя за хлопцамі / *Follow the Boys — *камэа
* 1946 Марцін Руманьяк / *Martin Roumagnac — *Блянш Фэранд
* 1947 Залатыя завушніцы / *Golden Earrings — *Лідзія
* 1948 Замежны раман / *A Foreign Affair — *Эрыка фон Шлютаў
* 1949 Галаваломка / *Jigsaw — *камэа
* 1950 Страх сцэны / *Stage Fright — *Шарлот Інвуд
* 1951 На небе няма шашы / *No Highway in the Sky*
* 1951 Ранча з благой славай / *Rancho Notorious — *Алтар Кін*
* [[1956 год у кіно|1956]] [[Вакол сьвету за 80 дзён (фільм, 1956)|Вакол сьвету за 80 дзён]] / *Around the World in 80 Days — *Гаспадыня салёну
* [[1957 год у кіно|1957]] [[Монтэ-Карлё (фільм)|Монтэ-Карлё]] / *Montecarlo — *Марыя дэ Крэвэсье
* 1957 [[Сьведка абвінавачваньня (фільм, 1958)|Сьведка абвінавачваньня]] / *Witness for the Prosecution — *Крысьцін Хэльм Воль
* [[1957 год у кіно|1957]] [[Пячатка зла (фільм)|Пячатка зла]] / *Touch of Evil — *Таня
* [[1961 год у кіно|1961]] [[Нюрнбэрскі працэс (фільм)|Нюрнбэрскі працэс]] / *Judgment at Nuremberg — *Місіс Бэртхалт
* [[1962 год у кіно|1962]] [[Чорная ліса. Праўдзівая гісторыя Адольфа Гітлера (фільм)|Чорная ліса. Праўдзівая гісторыя Адольфа Гітлера]] / *The Black Fox. The True Story of Adolf Hitler — *дыктар
* [[1963 год у кіно|1963]] [[Парыж у сьпякоту (фільм)|Парыж у сьпякоту]] / *Paris When It Sizzles — *[[камэа]] (у тытрах не паказаная)
* [[1978 год у кіно|1978]] [[Прыгожы жыгала - бедны жыгала (фільм)|Прыгожы жыгала — бедны жыгала]] / *Schöner Gigolo, armer Gigolo — *Баранэса фон Зомэрынг
* [[1984 год у кіно|1984]] [[Марлен (фільм)|Марлен]] / *Marlene — ''голас за кадрам

## Глядзіце таксама
* Рудольф Зыбэр

## Крыніцы

## Вонкавыя спасылкі
* Афіцыйны сайт
* 

Катэгорыя:Нарадзіліся ў Бэрліне
Катэгорыя:Нямецкія акторкі
Катэгорыя:Акторкі ЗША
Катэгорыя:Памерлі ў Парыжы
Катэгорыя:Вікіпэдыя:Істотныя артыкулы